钦定古今图书集成/方舆汇编/边裔典/第028卷 > 汉
## 钦定古今图书集成/方舆汇编/边裔典/第028卷 > 汉

### 宣帝五凤元年新罗始祖赫居世立

按《汉书》本纪列传。皆不载。　按《朝鲜史略》。“新罗始祖
赫居世立。”〈汉宣帝五凤元年〉初，高墟村长苏伐公得大卵于
萝并林间，剖有婴儿，养之，岐嶷夙成。朝鲜遗民，居东
海滨，分为六村。〈或曰六部〉皆异之，乃共立为君，号居西千，
方言王也。都《辰韩》地，国号徐罗伐，以朴为姓，俗以瓠
为朴所剖卵似瓠，故姓之。立《阏英》为妃。初，龙见阏英
井，右胁生女，老妪养之，因以井名妃。能内辅，人谓之
“二圣王。”巡抚六部，劝督农桑。不伐马、韩之丧，使民敬
让。乐浪来侵，见夜户不扃，服其有道，引兵退。东沃沮
称为圣人。沃沮在丽之东，北连《挹娄》，南接《秽貊》。人性
强勇，今《咸镜》地。遣使献《马》，《卞》《韩》，以国来降。《新罗》遣《瓠
公》聘于《马韩》，《韩王》让之，《瓠公》对曰：“我国自二圣肇兴，
人事修，天时和，仓庾充实，人民敬让。《辰韩》《卞韩》乐浪
《倭》人无不畏怀，而犹谦虚，遣下臣修聘，反怒却之，何
耶？”《韩王》欲杀之，左右谏，乃听还。《瓠公》本倭人，初以《瓠》
渡海来，故号焉。

### 平帝元始四年新罗王赫居世薨太子南解立号次次雄

按《汉书》本纪列传。皆不载　按《朝鲜史略》。“新罗王赫
居世。在位六十一年薨。太子南解立。”〈汉元始四年〉号“次次
雄”，或云慈充，方言巫，盖神而敬畏之称。新罗有《昔脱
解》者，身长九尺，风神秀朗，智识过人，精专学问，兼通
地理。王妻以女，以为大辅，委以军国政事。《多婆那国》
王娶女，国女生大卵，置椟中，浮海至阿珍浦，老妪开
椟，有儿，养之，以椟来时，有鹊随鸣，省鹊以昔为姓，以
解椟而出，名脱解。倭侵《新罗》边郡，自此屡犯边境。

### 淮阳王更始二年新罗王南解薨太子儒理立分六部为二改立官制

按《汉书》本纪列传。皆不载　按《朝鲜史略》。“新罗王南
解薨。遗命朴昔以年长相袭。太子儒理立。”〈汉更始二年〉号
尼师今儒理，让昔脱解。脱解曰：“智人多齿。”以儒理多
齿，立之尼师。今方言齿理，分六部为二，赐姓。〈李崔孙郑裴薛〉
二部有会苏曲王女。每年自七月既望，率部内女子
会六部庭绩府，夜分罢。至八月十五日，校功负者置
酒，谓之“嘉俳”，作《会苏曲》歌之。《新罗》改官制，置十七品：
曰伊伐餐，曰伊尺餐，曰迎餐，曰波珍餐，曰大阿餐，皆
授直骨。王族曰阿餐，曰一吉餐，曰沙餐，曰级伐餐，曰
大奈麻，曰奈麻，曰大舍，曰舍知，曰吉吉，曰大乌，曰小
乌、曰“造位。”